### | | | | --- | --- | | | | | --- | | **Teknik- og Miljøudvalget** 3. maj 2018 Sagsnr. 710-2018-671 Dok.nr. 710-2018-78110 Annette Berg | | 36.                 Evaluering af Favrskov Kommunes politik for valg af entrepriseformer i større bygge- og anlægssager - Åbent

###

|  |  |
| --- | --- |
| Tidl. politisk behandling | BY, 28.04.15, pkt. 58 |
| Forventet sagsgang | TM-U |
| Lovgrundlag |  |

###

**SAGENS INDHOLD**

I forbindelse med Byrådets
vedtagelse af politik for valg af entrepriseformer 28. april 2015 blev det
besluttet, at der efter en årrække skulle foretages en evaluering af
erfaringerne med de forskellige entrepriseformer. Evalueringen er nu
gennemført, og Teknik og Kultur fremlægger resultatet til Teknik- og
Miljøudvalgets stillingtagen.

Byrådet vedtog i april 2015 følgende politik for valg af
entrepriseformer i forbindelse med kommunale bygge- og anlægsopgaver: *”[adresse]
Kommune vil fremover…. som hovedregel udbyde sine større byggeopgaver i fagentreprise…
Teknik- og Miljøudvalget kan dog efter indstilling fra Teknik og Kultur på
baggrund af en konkret vurdering af den enkelte sag vælge en anden
entrepriseform”.*

[adresse] ejendomscenter repræsenterer
bygherreinteresserne for de forskellige forvaltninger under større bygge- og
anlægsprojekter.

Ejendomscentret har siden april 2015 i forbindelse med
større byggeprojekter vurderet, hvilken entrepriseform, der ville være mest
egnet til de forskellige bygge- og anlægsprojekter, dog med udgangspunkt i, at
der fortrinsvis anvendes fagentrepriser. Valg af entrepriseform afhænger af
projektets størrelse og kompleksitet.  Ejendomscentret vurderer, ofte i
samarbejde med en ekstern rådgiver, om det vil være mest hensigtsmæssigt for
byggeprojektet og arbejdsprocessen omkring byggeriet at opdele eller samle
entrepriserne. På baggrund af denne vurdering, anbefales entrepriseformen over
for Teknik- og Miljøudvalget., idet omfang, en anden entrepriseform end
fagentreprise vil være mest fordelagtig at anvende i det konkrete projekt.

Evalueringen af brugen af forskellige entrepriseformer i
Favrskov Kommunes Ejendomscenter kan ses vedhæftede bilag.

**VURDERING**

Politikken for valg af entrepriseformer har være fulgt i de
kommunale byggeprojekter siden vedtagelsen i 2015. Det har betydet, at flere
byggeprojekter end tidligere er blevet udbudt i fagentreprise. Dog er der en
vis fleksibilitet indeholdt i politikken, så der er mulighed for, at Teknik- og
Miljøudvalget i konkrete tilfælde kan vælge en anden entrepriseform end
fagentreprise. Ejendomscentret har således ikke erfaringer med, at politikken
har givet anledning til udfordringer i de kommunale byggeprojekter.

Samlet set er det [adresse] erfaring med både
hovedentrepriser og fagentrepriser, at byggeriets succes i høj grad afhænger af
de deltagende håndværkere og entreprenørers kompetencer og dygtighed. Hvordan
samarbejdet med de forskellige entreprenører fungerer, kan være personbetinget.
Det er derfor ikke kun entrepriseformen i sig selv, der er afgørende i forhold
til byggeprojekternes udførelse og realisering.

Konklusionen er på baggrund af Ejendomscentrets generelle
erfaring, at med den indbyggede fleksibilitet i form af mulighed for at foreslå
en anden entrepriseform, som er bedre egnet til det enkelte byggeprojekt,
fungerer politikken for valg af entrepriseformer hensigtsmæssigt.

**ØKONOMI**

Det er ikke muligt at vurdere, hvilken entrepriseform, der
økonomisk set er mest fordelagtig. Der forventes ikke at være nogen klar
økonomisk forskel imellem de forskellige entrepriseformer opgjort på
evalueringsperioden.

**INDDRAGELSE**

Foruden [adresse] egne erfaringer fra de forskellige
byggeprojekter, er der gennemført en række kvalitative interviews med
samarbejdspartnere, som har deltaget i [adresse] bygge- og
anlægsprojekter, som hovedentreprenører og/eller som fagentreprenører.
Kommentarerne indgår i notatet sammen med [adresse] egne vurderinger.

**INDSTILLING**

Direktøren for Teknik og [adresse]
til Teknik- og Miljøudvalget:

1.   At evalueringen af [adresse]
brug af de forskellige entrepriseformer ved større bygge- og anlægsprojektergodkendes.

**BESLUTNING**

**Bilag**

|  |  |
| --- | --- |
| Evaluering af Favrskov Kommunes politik for valg af entrepriseformer i større bygge- og anlægssager | 710-2018-5996 |
| Kuben Management artikel i Teknik og Miljø, marts 2018 - Fagentrepriser udfordrer bygherrer mere end totalentrepriser | 710-2018-82034 |
| Entreprise- og udbudsformer ved større bygge- og anlægsprojekter, BY godkendt 28.4.2015 | 710-2015-10102 |